CELEX: 32020D1562
Language: bg
Date: 2020-10-26 00:00:00
Title: Решение за изпълнение (EC) 2020/1562 на Комисията от 26 октомври 2020 година за изменение на Решение за изпълнение (ЕС) 2020/167 по отношение на хармонизираните стандарти за някои радиосъоръжения за усъвършенстваните системи за ръководство наземно движение и управление, първичните радари за наблюдение, приемниците при звуково разпръскване, съоръженията за международни мобилни телекомуникации и фиксираните радиосистеми

27.10.2020   
               
               
                  BG
               
               
                  Официален вестник на Европейския съюз
               
               
                  L 357/29
               
            
         РЕШЕНИЕ ЗА ИЗПЪЛНЕНИЕ (EC) 2020/1562 НА КОМИСИЯТА
         от 26 октомври 2020 година
         за изменение на Решение за изпълнение (ЕС) 2020/167 по отношение на хармонизираните стандарти за някои радиосъоръжения за усъвършенстваните системи за ръководство наземно движение и управление, първичните радари за наблюдение, приемниците при звуково разпръскване, съоръженията за международни мобилни телекомуникации и фиксираните радиосистеми
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (1), и по-специално член 10, параграф 6 от него,
         като има предвид, че:
         
                     (1)
                  
                  
                     В съответствие с член 16 от Директива 2014/53/ЕС на Европейския парламент и на Съвета (2) радиосъоръжение, което съответства на хармонизираните стандарти или части от тях, данните за които са били публикувани в Официален вестник на Европейския съюз, се счита, че съответства на съществените изисквания, установени в член 3 от посочената директива, обхванати от тези стандарти или части от тях.
                  
               
                     (2)
                  
                  
                     С Решение за изпълнение C(2015) 5376 (3) Комисията отправи искане до Европейския комитет за стандартизация в електротехниката (CENELEC) и Европейския институт за стандарти в далекосъобщенията (ETSI) за изготвянето и преразглеждането на хармонизирани стандарти за радиосъоръжения в подкрепа на Директива 2014/53/ЕС.
                  
               
                     (3)
                  
                  
                     Въз основа на искането, изложено в Решение за изпълнение C(2015) 5376, ETSI изготви хармонизираните стандарти EN 303 213-5-1 V1.1.1 (за приемници и запитващи устройства за усъвършенствани системи за ръководство наземно движение и управление), EN 303 345-2 V1.1.1 и EN 303 345-5 V1.1.1 (за приемници при звуково разпръскване) и EN 303 364-3 V1.1.1 (за първични радари за наблюдение).
                  
               
                     (4)
                  
                  
                     Въз основа на искането, изложено в Решение за изпълнение C(2015) 5376, ETSI преразгледа хармонизираните стандарти EN 301 908-2 V11.1.2, EN 301908‐13 V11.1.2, EN 302 217-2 V3.1.1 и EN 303 213-6-1 V2.1.1, данните за които са публикувани в серия С на Официален вестник на Европейския съюз (4). Това доведе до приемането съответно на хармонизираните стандарти EN 301 908-2 V13.1.1 (за потребителски съоръжения за международни мобилни телекомуникации), EN 301 908-13 V13.1.1 (за потребителски съоръжения с подобрен универсален наземен радиодостъп), EN 302 217-2 V3.2.2 (за фиксирани радиосистеми) и EN 303 213-6-1 icyeV3.1.1 (за усъвършенствани системи за ръководство наземно движение и управление).
                  
               
                     (5)
                  
                  
                     Комисията направи заедно с ETSI оценка дали тези хармонизирани стандарти съответстват на искането, изложено в Решение за изпълнение C(2015) 5376.
                  
               
                     (6)
                  
                  
                     Хармонизираните стандарти EN 303 213-5-1 V1.1.1 и EN 301 908-2 V13.1.1 отговарят на съществените изисквания, които имат за цел да обхванат и които са посочени в Директива 2014/53/ЕС. Поради това е целесъобразно данните за тези стандарти да се публикуват в Официален вестник на Европейския съюз.
                  
               
                     (7)
                  
                  
                     В приложение II, точка 3 (3) от Решение за изпълнение C(2015) 5376 се предвижда, че „работните характеристики на приемниците също така са от особено значение за мобилните крайни устройства — по-специално характеристиките на антените, както и за съобщителното оборудване, използвано за осигуряване на безопасност за човешкия живот“. Хармонизираният стандарт EN 301 908-13 V13.1.1 не включва спецификации по отношение на характеристиките на антените. Поради това данните за посочения хармонизиран стандарт следва да се публикуват с ограничение в Официален вестник на Европейския съюз.
                  
               
                     (8)
                  
                  
                     Забележка 2 в клауза 4.3.2 на хармонизирания стандарт EN 302 217-2 V3.2.2 би могла да позволи на производителите да се отклоняват от други спецификации в хармонизирания стандарт относно коефициента на двоична грешка (BER), а клаузите H.3.4, I.3.4 и J.3.4 на посочения хармонизиран стандарт не изискват изричен метод на изпитване, за да се докаже съответствие. Поради това данните за посочения хармонизиран стандарт следва да се публикуват с ограничения в Официален вестник на Европейския съюз.
                  
               
                     (9)
                  
                  
                     В препоръка ITU-R SM.329-12 (09/2012) на Международния съюз по далекосъобщенията относно нежеланите емисии в областта на паразитните излъчвания се посочва, че „за най-икономичното и ефикасно използване на честотния спектър е необходимо да се установят общи максимални гранични стойности на емисиите в областта на паразитните излъчвания“. В препоръка 74‐01 (2019) на ЕНС се посочва, че „за целите на специфични проучвания във връзка със споделянето или съвместимостта могат да се използват по-ниски нива на нежеланите емисии в областта на паразитните излъчвания за повишаване на ефикасността на радиочестотния спектър“. Вследствие на това се признава, че паразитните излъчвания имат отношение към ефикасното използване на радиочестотния спектър, което е предмет на разпоредбата на член 3, параграф 2 от Директива 2014/53/ЕС. В приложение В.3 към стандарта EN 303 345-2 V1.1.1 и приложение Б.3 към стандарта EN 303 345-5 V1.1.1 се признава, че нежеланите емисии на приемника в областта на паразитните излъчвания са от значение за целите на член 3, параграф 2 от Директива 2014/53/ЕС. В клауза В.3.5 на стандарта EN 303 345-2 V1.1.1 и клауза Б.3.5 на стандарта EN 303 345-5 V1.1.1 обаче се предвижда, че нежеланите емисии на приемника в областта на паразитните излъчвания са обхванати от други стандарти. Поради това данните за хармонизираните стандарти EN 303 345-2 V1.1.1 и EN 303 345-5 V1.1.1 следва да се публикуват с ограничение в Официален вестник на Европейския съюз.
                  
               
                     (10)
                  
                  
                     В съображение 2 от Решение за изпълнение C(2015) 5376 се призовава за добро сътрудничество с Европейската конференция по пощи и далекосъобщения (CEPT), с която беше проведена консултация във връзка със спазването с тези хармонизирани стандарти на препоръка 74-01 (2019) на ЕНС относно нежеланите емисии в областта на паразитните излъчвания. В отговор на това CEPT изрази становището, че известна гъвкавост по отношение на приложимостта на препоръка 74-01 (2019) на ЕНС е възможна само при специфични технически условия. Следователно клауза 4.2.1.5 на стандарта EN 303 213-6-1 V3.1.1 и клауза 4.2.1.4 на стандарта EN 303 364-3 V1.1.1 могат да осигурят презумпция за съответствие само за конкретни радиосъоръжения. Поради това данните за посочените хармонизирани стандарти следва да се публикуват с ограничение в Официален вестник на Европейския съюз.
                  
               
                     (11)
                  
                  
                     В приложение I към Решение за изпълнение (ЕС) 2020/167 на Комисията (5) са посочени данните за хармонизираните стандарти, осигуряващи презумпция за съответствие с Директива 2014/53/ЕС, а в приложение II към същото решение за изпълнение са посочени данните за хармонизираните стандарти, осигуряващи презумпция за съответствие с Директива 2014/53/ЕС с ограничение. За да се направи така, че данните за хармонизираните стандарти, изготвени в подкрепа на Директива 2014/53/ЕС, да бъдат включени в един единствен акт, данните за стандартите EN 303 213-5-1 V1.1.1 и EN 301 908-2 V13.1.1 следва да бъдат включени в приложение I към посоченото решение за изпълнение, а тези за стандартите EN 301 908-13 V 13.1.1, EN 302 217-2 V3.2.2, EN 303 213-6-1 V3.1.1, EN 303 345-2 V1.1.1, EN 303 345-5 V1.1.1 и EN 303 364-3 V1.1.1 следва да бъдат включени в приложение II към същото решение за изпълнение.
                  
               
                     (12)
                  
                  
                     Според ETSI хармонизираният стандарт EN 303 339 V1.1.1, данните за който са публикувани в серия С на Официален вестник на Европейския съюз (6), следва да се счита за загубил своята актуалност, тъй като вече не отразява най‐съвременното равнище на технологиите.
                  
               
                     (13)
                  
                  
                     Поради това е необходимо в серия С на Официален вестник на Европейския съюз (7) да се заличат данните за хармонизираните стандарти EN 301 908 2 V11.1.2, EN 301 908-13 V11.1.2, EN 302 217-2 V3.1.1 и EN 303213‐6-1 V2.1.1, тъй като същите са били преразгледани, както и тези за хармонизирания стандарт EN 303339 V1.1.1, тъй като се счита, че той е загубил своята актуалност. В приложение III към Решение за изпълнение (ЕС) 2020/167 са посочени данните за хармонизираните стандарти, изготвени в подкрепа на Директива 2014/53/ЕС, които се заличават в Официален вестник на Европейския съюз. Поради това е целесъобразно данните за тези стандарти да бъдат включени в посоченото приложение. За да се даде на производителите достатъчно време да се подготвят за прилагането на хармонизираните стандарти EN 301 908‐2 V13.1.1, EN 301 908-13 V13.1.1, EN 302 217-2 V3.2.2 и EN 303213‐6-1 V3.1.1, е необходимо да се отложи заличаването на данните за хармонизираните стандарти EN 301 908-2 V11.1.2, EN 301 908-13 V11.1.2, EN 302 217-2 V3.1.1 и EN 303 213-6-1 V2.1.1. За да се даде на производителите също така време да се подготвят за заличаването на данните за хармонизирания стандарт EN 303 339 V1.1.1, е необходимо да се отложи заличаването на данните за посочения стандарт.
                  
               
                     (14)
                  
                  
                     Съответствието с даден хармонизиран стандарт осигурява презумпция за съответствие със съответните съществени изисквания, определени в законодателството на Съюза за хармонизация, считано от датата на публикуване на данните за този стандарт в Официален вестник на Европейския съюз. Поради това настоящото решение следва да влезе в сила в деня на публикуването му,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение за изпълнение (ЕС) 2020/167 се изменя, както следва:
            
                        (1)
                     
                     
                        Приложение I се изменя в съответствие с приложение I към настоящото решение.
                     
                  
                        (2)
                     
                     
                        Приложение II се изменя в съответствие с приложение II към настоящото решение.
                     
                  
                        (3)
                     
                     
                        Приложение III се изменя в съответствие с приложение III към настоящото решение.
                     
                  
         
            Член 2
            Настоящото решение влиза в сила в деня на публикуването му в Официален вестник на Европейския съюз.
         
         
            Съставено в Брюксел на 26 октомври 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 316, 14.11.2012 г., стр. 12.
         
            (2)  Директива 2014/53/ЕС на Европейския парламент и на Съвета от 16 април 2014 г. за хармонизирането на законодателствата на държавите членки във връзка с предоставянето на пазара на радиосъоръжения и за отмяна на Директива 1999/5/ЕО (ОВ L 153, 22.5.2014 г., стр. 62).
         
            (3)  Решение за изпълнение C(2015) 5376 final на Комисията от 4 август 2015 г. относно искане за стандартизация до Европейския комитет за стандартизация в електротехниката и до Европейския институт за стандарти в далекосъобщенията по отношение на радиосъоръженията в подкрепа на Директива 2014/53/ЕС на Европейския парламент и на Съвета.
         
            (4)  ОВ C 326, 14.9.2018 г., стр. 114.
         
            (5)  Решение за изпълнение (EC) 2020/167 на Комисията от 5 февруари 2020 г. относно хармонизираните стандарти за радиосъоръжения, изготвени в подкрепа на Директива 2014/53/ЕС на Европейския парламент и на Съвета (ОВ L 34, 6.2.2020 г., стр. 46).
         
            (6)  ОВ C 326, 14.9.2018 г., стр. 114.
         
            (7)  ОВ C 326, 14.9.2018 г., стр. 114.
      
      
         
            ПРИЛОЖЕНИЕ I
            В приложение I към Решение за изпълнение (ЕС) 2020/167 се добавят следните редове:
            
               
                           №
                        
                        
                           Данни за стандарта
                        
                     
                           „8.
                        
                        
                           EN 301 908-2 V13.1.1
                           Клетъчни мрежи за IMT. Хармонизиран стандарт за достъп до радиоспектър. Част 2: CDMA с директно разлят спектър (UTRA FDD) потребителски съоръжения (UE)
                        
                     
                           9.
                        
                        
                           ETSI EN 303 213-5-1 V1.1.1
                           Усъвършенствана система за ръководство наземно движение и управление (A‐SMGCS). Част 5: Хармонизиран стандарт за достъп до радиоспектър за многопозиционни устройства за обзор (MLAT). Подчаст 1: Приемници и запитващи устройства“.
                        
                     
         
      
      
         
            ПРИЛОЖЕНИЕ II
            В приложение II към Решение за изпълнение (ЕС) 2020/167 се добавят следните редове:
            
               
                           №
                        
                        
                           Данни за стандарта
                        
                     
                           „4.
                        
                        
                           EN 301 908-13 V13.1.1
                           Клетъчни мрежи за IMT. Хармонизиран стандарт за достъп до радиоспектър. Част 13: Потребителски съоръжения (UE) с подобрен универсален наземен радиодостъп (E-UTRA)
                           
                              Забележка: Този хармонизиран стандарт не съдържа характеристики на антените и съответствието с този хармонизиран стандарт не осигурява презумпция за съответствие със същественото изискване, посочено в член 3, параграф 2 от Директива 2014/53/ЕС по отношение на тези характеристики.
                        
                     
                           5.
                        
                        
                           EN 302 217-2 V3.2.2
                           Фиксирани радиосистеми. Характеристики и изисквания към съоръжения и антени за връзка от точка до точка. Част 2: Цифрови системи, работещи в честотен обхват от 1 GHz до 86 GHz. Хармонизиран стандарт за достъп до радиоспектър.
                           
                              Забележка: Съответствието с този хармонизиран стандарт не осигурява презумпция за съответствие със същественото изискване, посочено в член 3, параграф 2 от Директива 2014/53/ЕС, ако се прилага забележка 2 от клауза 4.3.2 на този хармонизиран стандарт.
                           
                              Забележка: Що се отнася до радиосъоръженията, обхванати от клауза H.3.4, I.3.4 или J.3.4 на този хармонизиран стандарт, съответствието с този хармонизиран стандарт не осигурява презумпция за съответствие със същественото изискване, посочено в член 3, параграф 2 от Директива 2014/53/ЕС, ако не се прилагат подходящи методи на изпитване, за да се докаже съответствие съответно с клауза H.3.4, I.3.4 или J.3.4 от този хармонизиран стандарт.
                        
                     
                           6.
                        
                        
                           EN 303 213-6-1 V3.1.1
                           Усъвършенствана система за ръководство наземно движение и управление (A‐SMGCS). Част 6: Хармонизиран стандарт за достъп до радиоспектър за разгърнати радарни сензори за наземно движение. Подчаст 1: Сензори в Х‐обхвата, използващи импулсни сигнали и предавателна мощност до 100 kW
                           
                              Забележка: Що се отнася до клауза 4.2.1.5 на този хармонизиран стандарт, съответствието с този хармонизиран стандарт не осигурява презумпция за съответствие със същественото изискване, посочено в член 3, параграф 2 от Директива 2014/53/ЕС, в случай на съоръжение, което не съчетава „коничен участък WR112/R84 и вълновод WR90/R100“, както е посочено в забележка 1 към раздел 1 от този хармонизиран стандарт. От вълновода се изисква да има непрекъснато безпрепятствена траектория на предаване (без смущения/чиста) и минимална дължина, равняваща се на 20 пъти критичната дължина на вълната във вълновода в този работен режим.
                        
                     
                           7.
                        
                        
                           EN 303 345-2 V1.1.1
                           Приемници при звуково разпръскване. Част 2: Услуги за звуково радиоразпръскване с амплитудна модулация (АМ). Хармонизиран стандарт за достъп до радиоспектър.
                           
                              Забележка: Съответствието с този хармонизиран стандарт не осигурява презумпция за съответствие със същественото изискване, посочено в член 3, параграф 2 от Директива 2014/53/ЕС, по отношение на нежеланите емисии на приемника в областта на паразитните излъчвания.
                        
                     
                           8.
                        
                        
                           EN 303 345-5 V1.1.1
                           Приемници при звуково разпръскване. Част 5: Услуги за глобално цифрово радиоразпръскване (DRM). Хармонизиран стандарт за достъп до радиоспектър.
                           
                              Забележка: Съответствието с този хармонизиран стандарт не осигурява презумпция за съответствие със същественото изискване, посочено в член 3, параграф 2 от Директива 2014/53/ЕС, по отношение на нежеланите емисии на приемника в областта на паразитните излъчвания.
                        
                     
                           9.
                        
                        
                           EN 303 364-3 V1.1.1
                           Първичен радар за наблюдение (PSR). Хармонизиран стандарт за достъп до радиоспектър. Част 3: PSR сензори за управление на въздушния транспорт (ATC), работещи в честотния обхват от 8 500  MHz до 10 000  MHz (X-обхват)
                           
                              Забележка: Що се отнася до клауза 4.2.1.4 на този хармонизиран стандарт, съответствието с този хармонизиран стандарт не осигурява презумпция за съответствие със същественото изискване, посочено в член 3, параграф 2 от Директива 2014/53/ЕС, в случай на съоръжение, което не съчетава „коничен участък WR112/R84 и вълновод WR90/R100“, както е посочено в забележка 1 към раздел 1 от този хармонизиран стандарт. От вълновода се изисква да има непрекъснато безпрепятствена траектория на предаване (без смущения/чиста) и минимална дължина, равняваща се на 20 пъти критичната дължина на вълната във вълновода в този работен режим.“.
                        
                     
         
      
      
         
            ПРИЛОЖЕНИЕ III
            В приложение III към Решение за изпълнение (ЕС) 2020/167 се добавят следните редове:
            
               
                           №
                        
                        
                           Данни за стандарта
                        
                        
                           Дата на заличаването
                        
                     
                           „12.
                        
                        
                           EN 301 908-2 V11.1.2
                           Клетъчни мрежи за IMT. Хармонизиран стандарт, покриващ съществените изисквания на член 3.2 от Директива 2014/53/ЕС. Част 2: CDMA с директно разлят спектър (UTRA FDD) потребителски съоръжения (UE)
                        
                        
                           27 октомври 2021 г.
                        
                     
                           13.
                        
                        
                           EN 301 908-13 V11.1.2
                           Клетъчни мрежи за IMT. Хармонизиран стандарт, покриващ съществените изисквания на член 3.2 от Директива 2014/53/ЕС. Част 13: Потребителски съоръжения (UE) с подобрен универсален наземен радиодостъп (E-UTRA)
                        
                        
                           27 октомври 2021 г.
                        
                     
                           14.
                        
                        
                           EN 302 217-2 V3.1.1
                           Фиксирани радиосистеми. Характеристики и изисквания към съоръжения и антени за връзка от точка до точка. Част 2: Цифрови системи, работещи в честотен обхват от 1 GHz до 86 GHz. Хармонизиран стандарт, покриващ съществените изисквания на член 3.2 от Директива 2014/53/ЕС
                        
                        
                           27 април 2022 г.
                        
                     
                           15.
                        
                        
                           EN 303 213-6-1 V2.1.1
                           Усъвършенствана система за ръководство наземно движение и управление (A-SMGCS). Част 6: Хармонизиран стандарт, покриващ съществените изисквания на член 3.2 от Директива 2014/53/ЕС, за разгърнати радарни сензори за наземно движение. Подчаст 1: Сензори в Х-обхвата, използващи импулсни сигнали и предавателна мощност до 100 kW
                        
                        
                           27 октомври 2021 г.
                        
                     
                           16.
                        
                        
                           EN 303 339 V1.1.1
                           Широколентови директни връзки въздух-земя. Съоръжения, работещи в честотните обхвати от 1 900  MHz до 1 920  MHz и от 5 855  MHz до 5 875  MHz. Антени с фиксирана диаграма. Хармонизиран стандарт, покриващ съществените изисквания на член 3.2 от Директива 2014/53/ЕС
                        
                        
                           27 април 2021 г.“.